బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
#MeToo ‘నా బంగారు తల్లి’ దర్శకుడిపై నటి ‘మీటూ’ ఆరోపణలు
ఆయన రాత్రి వేళ్లల్లో ఫోన్లుచేసేవాడు, మెసేజులు పంపేవాడు అంటూ ‘నా బంగారు తల్లి’ దర్శకుడిపై ఆరోపణలు చేసింది.
Samayam Telugu | Updated:
Oct 17, 2018, 06:25PM IST
#MeToo ‘నా బంగారు తల్లి’ దర్శకుడిపై నటి ‘మీటూ’ ఆరోపణలు
‘నా బంగారు తల్లి’.. అంతర్జాతీయ స్థాయిలో ప్రశంసలు అందుకున్న ఈ చిత్రం 61వ జాతీయ చలన చిత్ర పురస్కారాల్లో ఉత్తమ తెలుగు చిత్రంగా అవార్డు అందుకుంది. ఆంధ్రప్రదేశ్ ప్రభుత్వం నుంచి నంది అవార్డు దక్కించుకుది. దాదాపు 23 ఏళ్ల తర్వాత ఇంటర్నేషనల్ ఫిల్మ్ ఫెస్టివల్‌లో ఉత్తమ చలన చిత్రంగా ఎంపికైన తెలుగు చిత్రం.. ‘నా బంగారు తల్లి’.
ఈ సినిమాకు దర్శకత్వం వహించిన మలయాళం దర్శకుడు రాజేష్ టచ్రివర్‌ పేరు ఇప్పుడు #MeTooలో మారుమోగుతోంది. ఆయన సినిమాలో నటించిన రేవతి సంపత్ అనే నటి ఆయనపై ఆరోపణలు చేసింది. ఆయన దర్శకత్వం వహించిన తెలుగు, ఒడియా ‘పత్నాగడ్’ సినిమాలో నటించిన ఆమె.. రాజేష్ తనను మానసికంగా వేధించాడని, అసభ్యకర పదజాలంతోపాటు బెదిరింపులుకు పాల్పడ్డాడని రేవతి పేర్కొంది.
‘‘తెలుగు, ఒడియాలో నా మొదటి చిత్రం షూటింగ్ ఇటీవలే పూర్తైంది. ఈ సినిమాకు దర్శకత్వం వహించిన రాజేష్ టచ్రివర్ నన్ను మానసికంగా హింసించడమే కాకుండా, సెక్సుకు సంబంధించి అసభ్యకర వ్యాఖ్యలు చేసేవాడు. లింగ వివక్షత చూపడంతోపాటు బెదిరింపులకు పాల్పడ్డాడు. అర్ధరాత్రి వేళ్లల్లో ఫోన్లు చేసేవాడు. మెసేజులు పంపేవాడు. ఇండస్ట్రీలో నాకు ఇదే మొదటి చిత్రం. నాకు పేమెంట్ కూడా సరిగా ఇచ్చేవారు కాదు. ఈ విషయానని దర్శకుడికి చెబితే పట్టించుకోలేదు. దీంతో ఒకసారి పేమెంట్ ఇస్తేనే సెట్‌కు వస్తానని చెప్పా. అంతే అందరూ నా మీద ఆగ్రహం వ్యక్తం చేశారు. బ్లాక్‌మెయిల్ చేయడం మొదలుపెట్టారు’’ అని పేర్కొంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.